CELEX: 52010PC0181
Language: el
Date: 2010-04-26
Title: Πρόταση Απόφαση του Συμβουλίου σχετικά με την ολοκλήρωση της διαδικασίας διαβουλεύσεων με τη Δημοκρατία της Μαδαγασκάρης βάσει του άρθρου 96 της εταιρικής συμφωνίας ΑΚΕ-EΚ

|

52010PC0181

 Πρόταση Απόφαση του Συμβουλίου σχετικά με την ολοκλήρωση της διαδικασίας διαβουλεύσεων με τη Δημοκρατία της Μαδαγασκάρης βάσει του άρθρου 96 της εταιρικής συμφωνίας ΑΚΕ-EΚ  /* COM/2010/0181 τελικό - NLE 2010/0096 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 26.4.2010COM(2010)181 τελικό2010/0096 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την ολοκλήρωση της διαδικασίας διαβουλεύσεων με τη Δημοκρατία της Μαδαγασκάρης βάσει του άρθρου 96 της εταιρικής συμφωνίας ΑΚΕ-EΚΑΙΤΙΟΛΟΓΙΚΗ ΕΚΘΕΣΗΜετά από τη βίαια μεταβίβαση εξουσίας που έλαβε χώρα στη Μαδαγασκάρη, στις 17 Μαρτίου 2009, ο Andrey Rajoelina ανακηρύχθηκε πρόεδρος της Ύπατης Μεταβατικής Αρχής.Εκτιμώντας ότι η εν λόγω βίαια μεταβίβαση εξουσιών αποτελεί εμφανή παραβίαση ουσιαστικών στοιχείων που περιλαμβάνονται στο άρθρο 9 της συμφωνίας εταιρικής σχέσης ΑΚΕ-ΕΚ, που καλείται στο εξής «συμφωνία του Κοτονού», το Συμβούλιο και η Επιτροπή απέστειλαν στις 9 Ιουνίου 2009 επιστολή, καλώντας την Ύπατη Μεταβατική Αρχή της Μαδαγασκάρης σε διαβουλεύσεις, κατ’εφαρμογή του άρθρου 96 της εν λόγω συμφωνίας.Κατά τη διάρκεια της εναρκτήριας συνεδρίασης για τις διαβουλεύσεις αυτές, που έλαβε χώρα στις Βρυξέλλες στις 6 Ιουλίου 2009, η Ευρωπαϊκή Ένωση διαπίστωσε ότι δεν υπήρξαν ικανοποιητικές προτάσεις από μέρους της Μαδαγασκάρης.Με ένα πνεύμα ανοιχτό στον διάλογο και έχοντας πλήρη επίγνωση του πολύπλοκου χαρακτήρα της πολιτικής κατάστασης της χώρας αυτής, η Ευρωπαϊκή Ένωση πρότεινε οι διαβουλεύσεις να παραμείνουν ανοιχτές, ώστε να ενθαρρυνθεί η Ύπατη Μεταβατική Αρχή της Μαδαγασκάρης να συνεχίσει τις διαπραγματεύσεις με τις διάφορες σφαίρες πολιτικής επιρροής της χώρας, υπό την αιγίδα της Κοινής Ομάδας Διαμεσολάβησης που αποτελείται από την Αφρικανική Ένωση (UA), την η Κοινότητα για την Ανάπτυξη της Μεσημβρινής Αφρικής, (SADC), το Διεθνή Οργανισμό Γαλλόφωνων Χωρών (OIF) και τον ΟΗΕ, ώστε να επιτευχθεί συναινετική συμφωνία που να επιτρέπει την επιστροφή στη συνταγματική τάξη.Στο πλαίσιο της εντολής της κοινής αυτής ομάδας διαμεσολάβησης για τη Μαδαγασκάρη και ιδίως μετά τον διορισμό του προέδρου Chissano κατά τη διάσκεψη κορυφής της SADC τον Ιούνιο 2009, οι τέσσερις αρχηγοί των πολιτικών κινημάτων υπέγραψαν στο Μαπούτο, στις 9 Αυγούστου 2009, την «πολιτική συμφωνία του Μαπούτο» και τον «χάρτη μετάβασης», καθώς και άλλες συμφωνίες που προβλέπουν ιδίως τη θέσπιση θεσμικών οργάνων που θα πρέπει να διαχειριστούν τη μεταβατική διαδικασία και να διοργανώσουν εντός δεκαπέντε μηνών προεδρικές και βουλευτικές εκλογές. Οι συμφωνίες αυτές, που θα πρέπει να αρχίσουν να εφαρμόζονται εντός των επόμενων 30 ημερών με τον συναινετικό διορισμό σε θέσεις-κλειδιά των θεσμικών οργάνων της μετάβασης, έχουν συμπληρωθεί με την «Πρόσθετη πράξη στον χάρτη μετάβασης της Μαδαγασκάρης» που υπογράφηκε από τους τέσσερις αρχηγούς των πολιτικών κινημάτων, στις 6 Νοεμβρίου 2009, στην Αντίς Αμπέμπα.Παρά τις αλλεπάλληλες προσπάθειες που καταβλήθηκαν καθ’όλη τη διάρκεια των τελευταίων μηνών από μέρους της Κοινής Ομάδας Διαμεσολάβησης με τη στήριξη της διεθνούς κοινότητας και της δεύτερης ειδικής πρωτοβουλίας του προέδρου της επιτροπής της UA, τα πολιτικά κινήματα δεν συμφώνησαν σχετικά με την εφαρμογή της διαδικασίας μετάβασης για την οποία είχαν συμφωνήσει στο Μαπούτο και την Αντίς Αμπέμπα. Αντίθετα, ο κος Rajoelina ανέλαβε την υποχρέωση μονομερούς μεταβατικής διαδικασίας, η οποία περιλαμβάνει τον διορισμό πρωθυπουργού και κυβέρνησης και τη διοργάνωση εκλογών, τον Μάιο του 2010, πράγμα που υπονομεύει πλήρως το πνεύμα και το γράμμα των συμφωνιών του Μαπούτο και του χάρτη της Αντίς Αμπέμπα.Η Ευρωπαϊκή Ένωση θεωρεί ότι δεν μπορεί να συνοδεύσει αυτό το μονομερές σχέδιο μετάβασης το οποίο, εξάλλου, δεν είναι σε θέση να δώσει μία βιώσιμη λύση στη σημερινή κρίση και να επιτρέψει την επιστροφή της Μαδαγασκάρης στη συνταγματική τάξη.Βάσει τούτου, προτείνεται:-  να αποφασιστεί ο τερματισμός των διαβουλεύσεων με την Ύπατη Μεταβατική Αρχή της Μαδαγασκάρης σύμφωνα με τα άρθρα 9 και 96 της συμφωνίας του Κοτονού και να ανακοινωθεί στις αρχές της χώρας αυτής σειρά κατάλληλων μέτρων, όσον αφορά την κοινοτική βοήθεια για συνεργασία με τη χώρα αυτή. Τα μέτρα αυτά δεν θα θίξουν τις δράσεις που μπορούν να τεθούν σε εφαρμογή προς διευκόλυνση της επανόδου στη συνταγματική νομιμότητα ούτε τις ανθρωπιστικές δράσεις ή τις δράσεις άμεσης βοήθειας στον πληθυσμό και θα σεβαστούν τη νομική ασφάλεια των συμβάσεων εφαρμογής για τις υπό εκτέλεση δράσεις.-  Σε περίπτωση που αρχίσει να διαγράφεται στον ορίζοντα ένα θετικό σενάριο που να συνεπάγεται συναινετική συμφωνία η οποία θα περιλαμβάνει στη μεταβατική διαδικασία όλα τα κόμματα της Μαδαγασκάρης, η Ευρωπαϊκή Ένωση διατηρεί το δικαίωμα να λάβει μέτρα συνοδευτικά της διαδικασίας αυτής.2010/0096 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την ολοκλήρωση της διαδικασίας διαβουλεύσεων με τη Δημοκρατία της Μαδαγασκάρης βάσει του άρθρου 96 της εταιρικής συμφωνίας ΑΚΕ-EΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης και ιδίως το άρθρο 218 παράγραφος 2,τη συμφωνία εταιρικής σχέσης ΑΚΕ-ΕΚ που υπογράφηκε στο Κοτονού στις 23 Ιουνίου 2000[1] και αναθεωρήθηκε στο Λουξεμβούργο στις 25 Ιουνίου 2005[2], η οποία καλείται στο εξής «συμφωνία του Κοτονού», και ιδίως το άρθρο 96,την εσωτερική συμφωνία μεταξύ των αντιπροσώπων των κρατών μελών, που συνήλθαν στο πλαίσιο του Συμβουλίου, σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας του Κοτονού[3] και ιδίως το άρθρο 3,την πρόταση της Επιτροπής,Εκτιμώντας τα ακόλουθα:1.  Τα ουσιαστικά στοιχεία της συμφωνίας του Κοτονού, που αναφέρονται στο άρθρο 9, έχουν παραβιαστεί.2.  Σύμφωνα με το άρθρο 96 της συμφωνίας του Κοτονού, οι διαβουλεύσεις που άρχισαν στις 6 Ιουλίου 2009 με τη Δημοκρατία της Μαδαγασκάρης, παρουσία των αντιπροσώπων της Ομάδας των Χωρών της Αφρικής, της Καραϊβικής και του Ειρηνικού, με την ευκαιρία των οποίων οι εκπρόσωποι της Ύπατης Μεταβατικής Αρχής στην εξουσία δεν υπέβαλαν προτάσεις ούτε ανέλαβαν ικανοποιητικές δεσμεύσεις.3.  Η Ευρωπαϊκή Ένωση προτείνει οι διαβουλεύσεις να παραμείνουν ανοιχτές, ώστε να ενθαρρυνθεί η Ύπατη Μεταβατική Αρχή της Μαδαγασκάρης να συνεχίσει τις διαπραγματεύσεις με τα πολιτικά κινήματα της χώρας, υπό την αιγίδα της Κοινής Ομάδας Διαμεσολάβησης, ώστε να καταλήξει σε συναινετική συμφωνία.4.  Υπό την αιγίδα της Κοινής Ομάδας Διαμεσολάβησης, υπό τη διεύθυνση του προέδρου Chissano, τα τέσσερα πολιτικά κινήματα της Μαδαγασκάρης υπέγραψαν στο Μαπούτο στις 9 Αυγούστου 2009 συμφωνίες που προβλέπουν ιδίως τη θέσπιση μεταβατικών θεσμικών οργάνων τα οποία θα πρέπει να διαχειριστούν τη μεταβατική διαδικασία και να διοργανώσουν εντός δεκαπέντε μηνών προεδρικές και βουλευτικές εκλογές. Οι συμφωνίες αυτές συμπληρώθηκαν με τη «συμπληρωματική πράξη στον μεταβατικό χάρτη της Μαδαγασκάρης» που υπογράφτηκε στην Αντίς Αμπέμπα στις 6 Νοεμβρίου 2009.5.  Από τότε, δεν ευρέθη καμία συμβιβαστική λύση μεταξύ των τεσσάρων πολιτικών κινημάτων για την αποτελεσματική εφαρμογή των συμφωνιών αυτών. Αντίθετα, η Ύπατη Μεταβατική Αρχή που κατέχει την εξουσία ανέλαβε την υποχρέωση μονομερούς μεταβατικής διαδικασίας, η οποία περιλαμβάνει τον διορισμό πρωθυπουργού και κυβέρνησης και τη διοργάνωση εκλογών μέχρι τον Μάιο 2010, πράγμα που υπονομεύει πλήρως το πνεύμα και το γράμμα των συμφωνιών του Μαπούτο και του Χάρτη της Αντίς-Αμπέμπα,6.  Κατά συνέπεια πρέπει, να αποφασιστεί η περάτωση των διαπραγματεύσεων που έχουν αρχίσει βάσει του άρθρου 96 της συμφωνίας του Κοτονού και να ληφθούν τα κατάλληλα μέτρα,ΑΠΟΦΑΣΙΖΕΙ:Άρθρο 1Τερματίζονται διαβουλεύσεις με τη Δημοκρατία της Μαδαγασκάρης σύμφωνα με το άρθρο 96 της συμφωνίας του Κοτονού.Άρθρο 2Εγκρίνονται τα μέτρα που προσδιορίζονται στη συνημμένη επιστολή ως κατάλληλα μέτρα, κατά την έννοια του άρθρου 96 παράγραφος 2 στοιχείο γ) της συμφωνίας του Κοτονού.Άρθρο 3Η παρούσα απόφαση αρχίζει να ισχύει την ημερομηνία έκδοσής της. Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Η παρούσα απόφαση παραμένει σε ισχύ για δωδεκάμηνη χρονική περίοδο. Η παρούσα απόφαση επανεξετάζεται συστηματικά.Βρυξέλλες,Για το Συμβούλιο,Ο ΠρόεδροςΠΑΡΑΡΤΗΜΑΣχέδιο επιστολήςΚύριε Πρόεδρε της Ύπατης Μεταβατικής Αρχής,Η Ευρωπαϊκή Ένωση αποδίδει ιδιαίτερη σημασία στα ουσιαστικά στοιχεία που απαριθμούνται στο άρθρο 9 της συμφωνίας εταιρικής σχέσης ΑΚΕ-ΕΚ, η οποία υπογράφηκε στο Κοτονού, στις 23 Ιουνίου 2000, και αναθεωρήθηκε στο Λουξεμβούργο στις 25 Ιουνίου 2005, και η οποία καλείται στο εξής «συμφωνία του Κοτονού», όσον αφορά την τήρηση των ανθρωπίνων δικαιωμάτων, των δημοκρατικών αρχών και του κράτους δικαίου, στις οποίες στηρίζεται η εταιρική σχέση ΑΚΕ-ΕΚ.Με αυτό το πνεύμα, μετά τη βίαιη μεταβίβαση εξουσίας που έλαβε χώρα στη Μαδαγασκάρη, στις 17 Μαρτίου 2009, η Ευρωπαϊκή Ένωση αντέδρασε αμέσως θεωρώντας ότι η μεταβίβαση αυτή αποτελούσε εμφανή παραβίαση ουσιαστικών στοιχείων που περιλαμβάνονται στο άρθρο 9 της συμφωνίας του Κοτονού.Βάσει του άρθρου 96 της συμφωνίας αυτής, η Ευρωπαϊκή Ένωση άρχισε πολιτικό διάλογο με τους κατέχοντες την εξουσία, ο οποίος οδήγησε στην έναρξη διαβουλεύσεων προς εξέταση της κατάστασης και των ενδεχόμενων λύσεων για την ταχεία επάνοδο στη συνταγματική τάξη. Κατά τη διάρκεια της εναρκτήριας συνεδρίασης των διαβουλεύσεων αυτών, που έλαβε χώρα στις Βρυξέλλες στις 6 Ιουλίου 2009, η Ευρωπαϊκή Ένωση διαπίστωσε ότι δεν υπήρξαν ικανοποιητικές προτάσεις από μέρους της Μαδαγασκάρης.Με ένα πνεύμα ανοιχτό στον διάλογο και έχοντας πλήρη επίγνωση του πολύπλοκου χαρακτήρα της πολιτικής κατάστασης της χώρας αυτής, η Ευρωπαϊκή Ένωση πρότεινε οι διαβουλεύσεις να παραμείνουν ανοιχτές, ώστε να ενθαρρυνθεί η Ύπατη Μεταβατική Αρχή της Μαδαγασκάρης να συνεχίσει τις διαπραγματεύσεις με τις διάφορες σφαίρες πολιτικής επιρροής της χώρας, υπό την αιγίδα της κοινής ομάδας διαμεσολάβησης που αποτελείται από την Αφρικανική Ένωση (UA), την η Κοινότητα για την Ανάπτυξη της Μεσημβρινής Αφρικής, (SADC), το Διεθνή Οργανισμό Γαλλόφωνων Χωρών (OIF) και τον ΟΗΕ, ώστε να επιτευχθεί συναινετική συμφωνία που να επιτρέπει την επιστροφή στη συνταγματική τάξη.Στο πλαίσιο της εντολής της κοινής αυτής ομάδας διαμεσολάβησης για τη Μαδαγασκάρη και, ιδίως, μετά τον διορισμό του προέδρου Chissano κατά τη διάσκεψη κορυφής της SADC τον Ιούνιο 2009, οι τέσσερις αρχηγοί των πολιτικών κινημάτων υπέγραψαν στο Μαπούτο, στις 9 Αυγούστου 2009, την «πολιτική συμφωνία του Μαπούτο» και τον «χάρτη μετάβασης», καθώς και άλλες συμφωνίες που προβλέπουν ιδίως τη θέσπιση θεσμικών οργάνων που θα πρέπει να διαχειριστούν τη μεταβατική διαδικασία και να διοργανώσουν εντός δεκαπέντε μηνών προεδρικές και βουλευτικές εκλογές. Οι συμφωνίες αυτές, που θα πρέπει να αρχίσουν να εφαρμόζονται εντός των επόμενων 30 ημερών με τον συναινετικό διορισμό σε θέσεις-κλειδιά των θεσμικών οργάνων της μετάβασης, έχουν συμπληρωθεί με την «Πρόσθετη πράξη στον χάρτη μετάβασης της Μαδαγασκάρης» που υπογράφηκε από τους τέσσερις αρχηγούς των πολιτικών κινημάτων, στις 6 Νοεμβρίου 2009, στην Αντίς Αμπέμπα.Παρά τις αλλεπάλληλες προσπάθειες που καταβλήθηκαν καθ’ όλη τη διάρκεια των τελευταίων μηνών, από μέρους της κοινής ομάδας διαμεσολάβησης με τη στήριξη της διεθνούς κοινότητας και της δεύτερης ειδικής πρωτοβουλίας του προέδρου της επιτροπής της UA, τα πολιτικά κινήματα δεν συμφώνησαν σχετικά με την εφαρμογή της διαδικασίας μετάβασης για την οποία είχαν συμφωνήσει στο Μαπούτο και την Αντίς Αμπέμπα. Αντίθετα, ο κος Rajoelina ανέλαβε την υποχρέωση μονομερούς μεταβατικής διαδικασίας, η οποία περιλαμβάνει τον διορισμό πρωθυπουργού και κυβέρνησης και τη διοργάνωση εκλογών, τον Μάιο του 2010, πράγμα που υπονομεύει πλήρως το πνεύμα και το γράμμα των συμφωνιών του Μαπούτο και του χάρτη της Αντίς Αμπέμπα.Βάσει των προαναφερθέντων, η Ευρωπαϊκή Ένωση αποφάσισε να τερματίσει την περίοδο των διαβουλεύσεων και να λάβει, βάσει του άρθρου 96 παράγραφος 2 στοιχείο γ) της συμφωνίας του Κοτονού, τα κατάλληλα μέτρα που περιγράφονται κατωτέρω:-  Η ανθρωπιστική και επείγουσα βοήθεια δεν επηρεάζεται.-  Αναστέλλεται η δημοσιονομική στήριξη που προβλέπεται στα Ενδεικτικά Εθνικά Προγράμματα (ΕΕΠ) του 9ου και 10ου ΕΤΑ.-  Τα τρέχοντα σχέδια και προγράμματα βάσει του 9ου ΕΤΑ θα συνεχίσουν να εκτελούνται με εξαίρεση τις δράσεις και τις πληρωμές όπου ενέχεται άμεσα η κυβέρνηση και οι οργανισμοί της. Οι τρέχουσες τροποποιήσεις και συμπληρωματικές συμβάσεις θα πρέπει να εξεταστούν κατά περίπτωση. Οι νέες συμβάσεις αναστέλλονται.-  Αναστέλλεται η εφαρμογή του Ενδεικτικού Εθνικού Προγράμματος (ΕΕΠ) – του 10ου ΕΤΑ.-  Η Ευρωπαϊκή Επιτροπή μπορεί να εκτελέσει ορισμένα έργα και προγράμματα από τα οποία επωφελείται άμεσα ο πληθυσμός.-  Τα περιφερειακά σχέδια αξιολογούνται κατά περίπτωση.-  Η Ευρωπαϊκή Επιτροπή διατηρεί το δικαίωμα να αναλάβει πάραυτα για λογαριασμό της, πλήρως ή εν μέρει, τις λειτουργίες του εθνικού διατάκτη του ΕΤΑ.-  Η Ευρωπαϊκή Επιτροπή θα συνεχίσει να παρακολουθεί εκ του σύνεγγυς την εξέλιξη της κατάστασης στη Μαδαγασκάρη και μπορεί να στηρίξει ενδεχομένως την εφαρμογή συναινετικής πολιτικής λύσης προς αντιμετώπιση της κρίσης.-  Θα διατηρηθεί και θα συνεχιστεί στο μέτρο του δυνατού ο πολιτικός διάλογος που προβλέπεται στο πλαίσιο του άρθρου 8 της συμφωνίας του Κοτονού θα διατηρηθεί και θα συνεχιστεί στο μέτρο του δυνατού, σε συνεργασία με τη διεθνή ομάδα επαφών για τη Μαδαγασκάρη. Μπορεί δε να εντατικοποιηθεί μόλις γίνει αποδεκτή μία συναινετική λύση για την επάνοδο στη συνταγματική τάξη. Η Ευρωπαϊκή Επιτροπή θα συνεχίσει να παρακολουθεί εκ του σύνεγγυς την εξέλιξη της κατάστασης στη Μαδαγασκάρη και μπορεί να στηρίξει ενδεχομένως την εφαρμογή μίας συναινετικής πολιτικής λύσης προς αντιμετώπιση της κρίσης.Τα παρόντα κατάλληλα μέτρα λαμβάνονται για αρχική διάρκεια δώδεκα μηνών.Η Ευρωπαϊκή Ένωση διατηρεί το δικαίωμα να εξετάσει και να αναθεωρήσει τα μέτρα αυτά, ώστε να λάβει υπόψη της ενδεχόμενες θετικές ή αρνητικές εξελίξεις της κατάστασης στη Μαδαγασκάρη.Παρακαλούμε δεχθείτε, κύριε Πρόεδρε της Ύπατης Μεταβατικής Αρχής, τους ειλικρινείς μας χαιρετισμούς,Για την Ευρωπαϊκή ΈνωσηΗ Επιτροπή José Manuel BARROSO | Το Συμβούλιο |[1] ΕΕ L 317 της 15.12.2000,σ. 3.[2] ΕΕ L 287 της 28.10.2005, σ. 4.[3] ΕΕ L 317 της 15.12.2000, σ. 376, όπως τροποποιήθηκε από την ΕΕ L 247 της 09.09.2006, σ. 48.